CELEX: 32013R0481
Language: hu
Date: 2013-05-24 00:00:00
Title: A Bizottság 481/2013/EU rendelete ( 2013. május 24. ) a 788/2012/EU végrehajtási rendeletnek a növényvédő szerek és termékek kombinációinak ellenőrzése céljából Horvátország által veendő és elemzendő minták száma tekintetében történő kiigazításáról  EGT-vonatkozású szöveg

25.5.2013   
            
            
               HU
            
            
               Az Európai Unió Hivatalos Lapja
            
            
               L 139/5
            
         A BIZOTTSÁG 481/2013/EU RENDELETE
   (2013. május 24.)
   a 788/2012/EU végrehajtási rendeletnek a növényvédő szerek és termékek kombinációinak ellenőrzése céljából Horvátország által veendő és elemzendő minták száma tekintetében történő kiigazításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel Horvátország csatlakozási szerződésére és különösen annak 3. cikke (4) bekezdésére,
   tekintettel Horvátország csatlakozási okmányára és különösen annak 50. cikkére,
   mivel:
   
               (1)
            
            
               Horvátország várhatóan 2013. július 1-jén csatlakozik az Unióhoz.
            
         
               (2)
            
            
               A 2013., 2014. és 2015. évre vonatkozó, a növényi és állati eredetű élelmiszerekben, illetve azok felületén található növényvédőszer-maradékok határértékeinek való megfelelés biztosítására, valamint a fogyasztók ilyen növényvédőszer-maradékokból eredő expozíciójának értékelésére irányuló, többéves összehangolt uniós ellenőrzési programról szóló, 2012. augusztus 31-i 788/2012/EU végrehajtási rendelet (1) II. melléklete meghatározza az egyes tagállamok által a rendelet 1. cikkének megfelelően veendő és elemzendő minták számát.
            
         
               (3)
            
            
               Mivel a Horvátország által fél év alatt gyűjtött adatok nem lennének teljes mértékben összehasonlíthatók a többi tagállam által a 2013. év egészében gyűjtött adatokkal, indokolt úgy rendelkezni, hogy Horvátország csak 2014. januártól vegyen részt az Unió többéves összehangolt programjaiban.
            
         
               (4)
            
            
               A 788/2012/EU végrehajtási rendeletet ezért ennek megfelelően ki kell igazítani,
            
         ELFOGADTA EZT A RENDELETET:
   1. cikk
   A 788/2012/EU végrehajtási rendelet II. mellékletének 5. pontja a Magyarországra vonatkozó sor alatt a következő sorral egészül ki:
   
      
                  „HR
               
               
                  12 (*)
                  15 (**)”
               
            
   2. cikk
   Ez a rendelet Horvátország csatlakozási szerződésének hatálybalépése esetén, annak hatálybalépése napján lép hatályba.
   Ezt a rendeletet 2014. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. május 24-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 235., 2012.9.1., 8. o.